Publication: Magyar Közlöny
Issue: MK-2004-1 (Year: 2004, Number: 1)
Era: 2004-2010
Section: A Kormány a 146/1999. (X. 1.) Korm. rendelet 3. §
Paragraph Index: 688

1. Az Országos Érdekegyeztetõ Tanács megvitatta az Európai Szociális Kartával kapcsolatos további kötelezettségek vállalásáról szóló kormányzati elõterjesztést. A munkavállalói oldal egyetértett a ratifikáció eddigi lépéseivel és támogatta az elõterjesztést. Ugyanakkor felhívta a figyelmet arra, hogy belátható idõtávon belül szükségesnek tartja a munkavállalói szempontból olyan fontos cikkelyek ratifikálását, amelyek a társadalombiztosítási ellátások magasabb színvonalát biztosítják, illetve hozzájárulnak a tisztes díjazáshoz való jog érvényesüléséhez. A téma kapcsán hosszabb távon szükségesnek tartja a sztrájk jog felülvizsgálatát és újabb munkavállalói rétegekre történõ kiterjesztését. A munkaadói oldal támogatja a Szociális Kartával kapcsolatos további kötelezettségek vállalását. Egyetért az optimális minimum elvének alkalmazásával, továbbá azzal, hogy azon belül is csak azok a cikkelyek kerüljenek ratifikálásra, amelyeknek gazdasági háttere biztosított. Támogatja azt, hogy a Módosított Európai Szociális Karta ratifikálására a második Nemzeti Jelentést követõen kerüljön sor. A munkaadói oldal javasolta, hogy a Tárcaközi Bizottság feladata, — folytatva eddigi munkáját — terjedjen ki a jövõbeni gazdasági folyamatokból adódó feltételek és a még nem ratifikált cikkelyek elemzésére is. A kormányzati oldal javasolta, hogy az Európai Szociális Kartával kapcsolatos további feladatok kimunkálásának és folyamatos egyeztetésének fõ munka szervezete az elõterjesztésben szereplõ Tárcaközi Bizottság legyen.

Source: https://magyarkozlony.hu/hivatalos-lapok/a0fec6965a9a0067f5b24dfd5fa1a91214025813/dokumentumok/e5a728e4b53e6e0aa02ea479d3acecc045699f16/letoltes